Nafarroako Parlamentuko Mahaiak, 2023ko urtarrilaren 9an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Antonio Javier Lecumberri Urabayen jaunak aurkeztutako galdera, Conocimiento y Desarrollo fundazioaren urteko txostenari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2023ko urtarrilaren 9an

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioari atxikitako Javier Lecumberri Urabayen jaunak, Legebiltzarreko Erregelamenduak ezarritakoaren babesean, honako galdera hau egiten du, Unibertsitateko, Berrikuntzako eta Eraldaketa Digitaleko kontseilariak Osoko Bilkuran ahoz erantzun dezan:

Conocimiento y Desarrollo fundazioaren urteko txostena aztertu dugu, eta, horren arabera, Nafarroa lehen postuetan dago errendimendu handieneko adierazleen kopuruari dagokionez; hori horrela, honako hau galdetzen dugu:

Zer balorazio egiten duzu txosten horren emaitzez? Nola jarraituko du lanean zure departamentuak lortutako emaitza onei eusteko?

Iruñean, 2023ko urtarrilaren 4an

Foru parlamentaria: Javier Lecumberri Urabayen